# Començar

Aquest capítol del manual de &kdeprint; us conduirà a través de les opcions de configuració o de selecció de &kdeprint;. En aquesta versió principalment es tractarà amb &CUPS;, ja que l'autor hi està familiaritzat i perquè &kdeprint; va començar suportant millor &CUPS;. Versions posteriors de &kdeprint; i de les edicions d'aquest manual donaran suport i exploraran més detalladament d'altres sistemes d'impressió.

## Seleccionar el vostre subsistema d'impressió

Us cal definir el vostre subsistema d'impressió, abans de poder instal·lar qualsevol impressora amb l'estructura &kdeprint;. Hi ha dues àrees a on ho podeu definir: Bé en &kcontrol; (La secció Impressores), o directament i al vol des de la caixa del diàleg de la impressió.

Navegueu fins al Menú K Preferències Sistema Gestor de la impressió. A la part inferior veureu un botó que us permet seleccionar el subsistema d'impressió que voleu usar. En &kde; 2.2 podeu escollir entre les següents alternatives:

- &CUPS; (Sistema d'impressió comú de &UNIX;)

- Impressió a través d'un programa extern (genèric)

- LPR (Sistema d'impressió estàndard de BSD)

- Sistema d'impressió genèric LPD de &UNIX; (predeterminat)

- Entorn RLPR (impressió sobre servidors remots LPD des de la línia de comandaments)

Per descomptat, el sistema escollit haurà d'estar instal·lat, i en execució en la vostra màquina abans de seleccionar-lo, o de que això tingui efecte.

En el seu primer inici, &kdeprint; intentarà l'autodetecció. Això tan sols funciona per a:

- &CUPS;, perquè comprova si hi ha un dimoni &CUPS; en execució.

- LPD, perquè comprova si hi ha dimoni LPD en execució, junt amb un fitxer `printcap`.

El sistema que escolliu haurà d'estar instal·lat abans de realitzar la selecció. La recomanació de l'autor és &CUPS;.

Una vegada autodetectat, escollit o canviat, el sistema d'impressió actiu tindrà efecte en totes les aplicacions &kde;. Usuaris diferents poden tenir diferents subsistemes en ús, si hi són en l'ordinador i són obedients entre sí. Les opcions de configuració es desen en el `kdeprintrc`. Aquest fitxer és únic i normalment està instal·lat en `$`HOME`/.kde/share/config/kdeprintrc`.

Aquest fitxer no hauria de ser editat directament, i totes les opcions es poden configurar des de la interfície gràfica de &kdeprint;.

Fins i tot encara podeu passar al vol d'un subsistema a un altra, des de la caixa de diàleg de &kprinter;.

## Treballar amb el gestor de la impressió

Una vegada que heu escollit el vostre preferit i instal·lat subsistema de la impressió, ja esteu llest per a investigar, configurar i treballar amb aquest sistema usant l'estructura de &kdeprint;.

Navegueu fins al Menú K Preferències Sistema Gestor de la impressió. En la part dreta de la finestra almenys veureu 4 impressores predefinides. Aquestes són les impressores virtuals o per a propòsits especials, que s'explicaran en una altra secció. Veureu una barra d'eines amb 13 icones a la part superior de la finestra, i almenys 4 pestanyes en la part inferior, etiquetades amb Informació, Treballs, Propietats i Instàncies.