# Començant amb el correu electrònic

&kde; inclou un client de correu electrònic potent i fàcil d'usar anomenat &kmail;, que us permet enviar, rebre i organitzar el vostre correu electrònic de forma ràpida i eficient. Veurem com es pot configurar. Si teniu problemes amb aquest procediment, mireu el complet manual de &kmail;.

## Informació que us caldrà abans de començar

Algunes configuracions poden variar de forma important depenent de la configuració del vostre sistema, de la configuració de l'ISP o de la configuració de la xarxa local. Us caldrà obtenir informació sobre el següent abans de començar a configurar el vostre correu electrònic:

La vostra adreça de correu electrònic

- Us l'hauria de proveir el vostre ISP o administrador del vostre sistema.

El nom d'usuari i contrasenya per al vostre compte de correu electrònic

- El nom d'usuari sol ser el mateix que la part situada abans del símbol @ de la vostra adreça de correu electrònic, però no sempre: Comproveu-ho amb amb el vostre ISP.

El nom del servidor de correu electrònic (SMTP) de sortida i els seus detalls.

- El vostre ISP us hauria de proporcionar aquesta informació. En cas contrari, podeu intentar-ho amb `smtp.`nom_vostre_isp`.com`.

El nom del servidor d'entrada de correu electrònic (IMAP o POP) i els seus detalls

- Si no teniu aquesta informació a ma, podeu intentar-ho amb `imap.`nom_vostre_isp`.com` per a IMAP o `pop.`nom_vostre_isp`.com` si useu POP3.

Una vegada que tingui aquesta informació, estarà preparat per a iniciar la configuració de &kmail;. Obriu &kmail; des del menú K (podeu trobar-lo en el submenú Internet, o usar algun dels mètodes que es descriuen en programs-launching). Una vegada hageu obert &kmail;, seleccioneu l'entrada del menú Arranjament Configura KMail... . Les següents seccions descriuen com usar el diàleg que apareixerà per a configurar &kmail;.

## Establir la vostra identitat

Les configuracions de la pàgina Identitats són força auto explicatives. Seleccioneu la identitat per omissió i feu clic sobre Modifica.... Ompliu el camp El vostre nom amb el vostre nom complet (&pex;, `Jordi Exemple`) i, opcionalment, el camp Organització amb la informació apropiada.

Tot seguit, ompliu el camp Adreça de correu amb la vostra adreça de correu electrònic (&pex;, `jordi@exemple.net`).

Això es tot per a aquest diàleg a menys que vulgueu usar característiques més avançades (xifrat, una signatura, &etc;). Podeu trobar més informació sobre aquestes característiques en el complet manual de &kmail;. Feu clic sobre el botó Accepta per a tancar aquest diàleg i moure-us a la següent pàgina de configuració...

## Establir el vostre compte

Feu clic sobre la icona Xarxa per anar a la pàgina de configuració de la xarxa. Conté les opcions que diuen a &kmail; com enviar i rebre els vostres missatges de correu electrònic. Podreu veure dues pestanyes a la part dreta: Envia i Rebre. Us caldrà configurar ambdues, per tant fem-li un cop d'ull:

### Enviar missatges

La pestanya Envia proveeix una llista amb els mètodes per enviar missatges. El primer ítem de la llista és la forma predeterminada d'enviar-los. Usant el botó Afegeix... podreu escollir entre dues formes diferents d'enviar missatges: SMTP i Sendmail. &Sendmail; vol dir una instal·lació de programari local — aquesta te fama de ser difícil de configurar, per tant si no teniu una configuració funcional de &Sendmail;, escolliu SMTP i ompliu el camp Nom amb un nom descriptiu (&pex;, `El meu compte de correu`) i el camp Màquina amb el nom i el domini del vostre servidor de correu (&pex;, `smtp.proveïdor.com`). Probablement no us caldrà canviar la configuració port (per omissió serà `25`).

Una descripció de les altres opcions es pot trobar en el complet manual de &kmail;. Feu clic sobre Accepta per a tancar aquest diàleg, i a continuació feu clic en la pestanya Rebre.

### Rebre missatges

Per a configurar un compte per a rebre correu, premeu el botó Afegeix... en la pestanya Rebre. Llavores se us demanarà pel tipus de compte de correu electrònic. La majoria dels usuaris haurien de seleccionar POP3 o IMAP. Si desitgeu usar un sistema diferent consulteu el manual de &kmail;.

Llavores apareixerà la finestra Afegeix compte. Primer, ompliu el camp Nom per anomenar el vostre compte. Podeu escollir qualsevol nom que vulgueu. Els camps Usuari, Contrasenya i Màquina haurien de ser omplits amb la informació obtinguda anteriorment. Normalment no us hauria de caldre canviar la configuració del Port.

Ara ja està llest per enviar i rebre correu. Per als comptes IMAP, simplement després d'obrir les carpetes a l'arbre de carpetes de la finestra principal del &kmail;, aquest es connectarà al vostre servidor i mostrarà els missatges que hi trobi. Per a POP3 useu Fitxer Comprova el correu.

## Comprovar la configuració

En primer lloc, haureu d'enviar-vos un missatge per a provar la vostra configuració. Per enviar un missatge, podeu prémer &Ctrl;N, seleccionar la icona Missatge nou o seleccionar l'ítem de menú Missatge Missatge nou.... Apareixerà una finestra per editar-lo. Ompliu el camp A: amb la vostra adreça de correu electrònic i escriviu quelcom en el camp Assumpte. Envieu el missatge seleccionant Missatge Envia .

Per a provar el vostre correu electrònic, seleccioneu Fitxer Comprova el correu. En la cantonada inferior dreta de la finestra principal, apareixerà una barra de progrés indicant quants missatges s'estan descarregant. Si heu rebut el missatge que acabeu d'enviar. Felicitats!. Si, pel contrari, rebeu missatges d'error durant la comprovació, assegureu-vos que la vostra connexió a la xarxa funciona correctament i reviseu les configuracions en Arranjament Configura &kmail;....

## Informació relacionada

- El manual de &kmail; conté una completa descripció de les configuracions avançades. El podeu llegir en &khelpcenter; o introduint `help:/kmail` en la barra de Localització de &konqueror;.

- El lloc web de &kmail; en http://kmail.kde.org conté les últimes notícies, consells i trucs, i molt més.